钦定古今图书集成/明伦汇编/宫闱典/第073卷 > 《礼部贺册皇太子礼毕赦表》柳宗元
## 钦定古今图书集成/明伦汇编/宫闱典/第073卷 > 《礼部贺册皇太子礼毕赦表》柳宗元

臣某等言：伏奉今日制书，“皇太子册礼云毕，恩与万
方，同其惠泽者。盛典斯举，鸿恩遂行。凡在率土，不胜
忭跃。臣某等诚喜诚贺，顿首顿首。”伏惟陛下克奉神
休，以正邦统。建天下之本，宗庙以安；致万国之贞，兆
人休赖。典册既备，庆泽载流。既广爱而推恩，亦好生
而布德。缓刑而囹圄知感，进勋而嗣续增荣。崇教谕
“之方，忠良是举；严赞相之礼，赐与有加。旌孝弟以厚
于人伦，敬鬼神而修其祀事。况行礼之日，则屏翳收
迹，太阳宣精。用彰出震之休，更表重离之耀。神化旁
畅，皇风远扬。自华及夷，异俗同庆。臣某等谬参著定，
倍百恒情。无任欢庆踊跃之至。”